Graikijos lietuvių bendruomenė

Graikijos lietuvių bendruomenė (santrumpa GLB) − Graikijoje gyvenančius lietuvius vienijanti organizacija, Pasaulio lietuvių bendruomenės narė,

Įkurta 2002 m. birželio 19 d.Graikijos lietuvių bendruomenė (VLE) 2003–2004 m. veikė lituanistinė mokykla, 2018 m. spalį Viktorijos Gribinaitės-Naki iniciatyva buvo įkurta lituanistinė mokykla „Giliukai“. Lietuvių bendruomenės nariai kartu švenčia lietuvių tautines ir religines šventes. Nuo 2014 m. vyksta Graikijos ir Kipro lietuvių sąskrydžiai Kretos saloje.

Lietuvos Respublikos ambasados Atėnuose patalpose veikia bendruomenės biblioteka, kurioje 2021 m. buvo apie 350 įvairių literatūros žanrų knygų.Apie mus (Graikijos lietuvių bendruomenė)

Dalyvauja Graikijos NVO „Vaikų draugai“ rengiamoje tarptautinėje labdaringoje Kalėdų mugėje, nuo 2009 m. dalyvauja iniciatyvoje „Tautiška giesmė aplink pasaulį“. 2004 m. Atėnų vasaros olimpinių žaidynių metu GLB bendradarbiavo su Lietuvos sportininkais, daug dėmesio skirdama paralimpiečiams. 2021 m. sausio 13-os įvykių trisdešimtmečio proga bendruomenė surengė neužmirštuolių sodinimo akciją.

2003 m. bendruomenei priklausė 28 nariai.

 Pirmininkai 
Organizacija yra valdoma 5 asmenų tarybos. Lietuvių bendruomenės pirmininkės:
 Inga Apostolopoulou (2002-2005 m.),
 Alfreda Kutaitė (2005-2010 m.),
 Jurgita Montvydaitė-Skarentzos (2010-2018 m.),
 Dovilė Dimšaitė (2018-2019 m.)
 Viktorija Gribinaitė-Naki (nuo 2019 m.)

 Šaltiniai 

 Taip pat skaitykite 
 Graikijos ir Lietuvos santykiai
 Graikijos lietuviai

 Nuorodos 
 Oficiali svetainė

Kategorija:Pasaulio lietuvių bendruomenė
Kategorija:Graikijos–Lietuvos santykiai